**Henki hulluttelee** (televisioesityksissä käytetty nimiä **Topperin paluu** ja **Topper seikkailee**; engl. *Topper Returns*) on Roy Del Ruthin ohjaama yhdysvaltalainen fantasiakomediaelokuva, joka sai ensi-iltansa vuonna 1941. *Henki hulluttelee* on *Topper*-elokuvatrilogian kolmas ja viimeinen osa. Elokuvatrilogian kaksi edellistä osaa ovat *Kaupungissa kummittelee* (*Topper*, 1937) ja *Henki kostaa* (*Topper Takes a Trip*, 1938). Elokuvan pääosia näyttelevät Joan Blondell, Roland Young, Carole Landis ja Billie Burke.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Kuten kahdessa ensimmäisessä elokuvassa, Roland Young ja Billie Burke näyttelevät Toppereja, kun taas Joan Blondell näyttelee murhan uhria ja haamua Gail Richardsia, joka yrittää pelastaa Ann-nimisen ystävättärensä (Carole Landis) ja selvittää murhaajansa henkilöllisyyden vastahakoisen Cosmo Topperin avulla.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|   Joan Blondell  | … |  Gail Richards
  |
|   Roland Young  | … |  Cosmo Topper
  |
|   Billie Burke  | … |  Clara Topper
  |
|   Carole Landis  | … |  Ann Carrington
  |
|   Patsy Kelly  | … |  Emily
  |
|   Rafaela Ottiano  | … |  Lillian
  |

 | 

|  |  |  |
| --- | --- | --- |
|  Dennis O’Keefe  | … |  Bob
  |
|  H. B. Warner  | … |  Henry Carrington
  |
|  Eddie Anderson  | … |  Eddie
  |
|  George Zucco  | … |  tohtori Jeris
  |
|  Donald McBride  | … |  ylikonstaapeli Roberts
  |
|  Trevor Bardette  | … |  Rama
  |

 |

Tuotanto
--------

Kuten edelliset kaksi elokuvaa, *Henki hulluttelee* perustuu löyhästi Thorne Smithin kirjoittamiin romaaneihin ja luomiin henkilöhahmoihin. Elokuvan käsikirjoituksen laativat Jonathan Latimer ja Gordon Douglas, ja elokuvan tuottajana oli Hal Roach, jonka oma elokuvayhtiö tuotti elokuvan. Elokuva tuotettiin ja kuvattiin marras-joulukuussa 1940.

Julkaisu ja vastaanotto
-----------------------

*Henki hulluttelee* sai Yhdysvaltain ensi-iltansa 21. maaliskuuta vuonna 1941, ja Suomessa elokuva sai ensi-iltansa 19. syyskuuta vuonna 1947. Elokuvan levittäjänä oli United Artists -elokuvayhtiö vuonna 1941. Kun *Henki hulluttelee* uudelleenjulkaistiin vuonna 1946, elokuvan levityksestä vastasi Favorite Films. Rotten Tomatoes -sivuston mukaan kriitikoiden arvosteluista täysi sata prosenttia on myönteistä perustuen seitsemään arvosteluun. *Henki hulluttelee* sai kaksi Oscar-ehdokkuutta parhaasta äänityksestä (Elmer Raguse) ja parhaista erikoistehosteista (Elmer Raguse ja Roy Seawright) vuonna 1942.

Muuta
-----

Vuonna 1969 *Henki hulluttelee* -elokuvan tekijänoikeudet vanhenivat Yhdysvalloissa, ja elokuva on nyt osana public domainia. Public domainin johdosta elokuvasta on julkaistu monia VHS- ja DVD-julkaisuja. *Topper*-elokuvatrilogiasta on tehty myös muun muassa televisiosarja *Topper* (1953–1955) ja televisioelokuva *Mies joka ei osannut pitää hauskaa* (1979).

Lähteet
-------

1. 1 2  Topper Returns (1941) *elonet.fi*. Elonet.fi. Viitattu 3.11.2014. (suomeksi)
2. 1 2 3 4  Topper Returns (1941) *allmovie.com*. Allmovie.com. Viitattu 3.11.2014. (englanniksi)
3. 1 2 3 4 5  TOPPER RETURNS (1941) *tcm.com*. TCM.com. Viitattu 3.11.2014. (englanniksi)
4. 1 2  TOPPER RETURNS (1941) *rottentomatoes.com*. Rottentomatoes.com. Viitattu 3.11.2014. (englanniksi)
5. 1 2  Topper Returns *boxofficemojo.com*. Boxofficemojo.com. Viitattu 3.11.2014. (englanniksi)
6. ↑  Pierce, David. *Forgotten Faces: Why Some of Our Cinema Heritage Is Part of the Public Domain*; *Film History: An International Journal Vol. 19, No. 2*, 2007. s. 125-143. Viitattu 3.11.2014. (englanniksi)

Aiheesta muualla
----------------

* *Henki hulluttelee* Internet Movie Databasessa. (englanniksi)
* *Henki hulluttelee* Elonetissä.
* *Henki hulluttelee* AllMoviessa. (englanniksi)
* *Henki hulluttelee* TCM Movie Databasessa (englanniksi)
* *Henki hulluttelee* Rotten Tomatoes -sivustolla (englanniksi)
* *Henki hulluttelee* ladattavissa Internet Archivesta (public domain) (englanniksi)
* *Henki hulluttelee* katsottavissa YouTubessa (public domain) (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Henki hulluttelee**.